पीडीपी की युवा इकाई के प्रमुख वहीदुर्रहमान पारा हालांकि इस मसले पर अलहदा राय रखते हैं. उनका मानना है कि यह बातचीत बहुपक्षीय होनी चाहिए और खुद प्रधानमंत्री को ''भावनात्मक" तरीके से इसकी अगुआई करनी चाहिए. पारा कहते हैं कि आतंकवादियों से निपटना कोई समस्या नहीं है, ''अगली चुनौती जवान कश्मीरियों की उस समूची पीढ़ी के साथ बातचीत कायम करने की है जिन्हें हिंसा का हिस्सा बनाया जा रहा है." घाटी में रहने वालों में 60 फीसदी युवा हैं जिनमें करीब 20 लाख छात्र हैं जिनकी उम्र 38 साल से कम है. जाहिर है, यह काम उतना आसान नहीं होगा.